  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Удмуртиысь поликлиникаосы но стационаръёсы гудырикошкон но куарусён ӵоже 152 эмчи но 167 шоръёзо эм ужасьёс вуизы. Коньывуонэ но шуркынмонэ егит ӧнерчиосты ужаны интыян азьланьтӥськоз. Со сярысь, улосвыллэн тӧроез Александр Бречалов вылэ чӧлскыса, элькунысь тазалыкез утёнъя министерстволэн пресс-службаез ивортӥз. « Эм ужасьёслэн тырмымтэенызы герӟаськем югдурез куд-ог ёросъёсын тупатӥськомы ни. Но, кылсярысь, Кизнер, Грак ёросъёсын та ужпум лэчыт сылэ на » Александр Бречалов, Удмуртилэн тӧроез Нимысьтыз кулэлыкъя дышетскем 100 ӧнерчиос ужаны кутскизы ни. Егит терапевтъёс Алнаш, Дэри, Вотка, Кизнер, Пичи Пурга, Можга, Ува, Шаркан, Юкаменск ёрос эмъяськонниосы но Сарапул эмъюртэ вуизы. Улосвыллэн тӧроез пусйиз, эмчиос понна пӧртэм юрттэтъёс чакламын: «Земский доктор» но «Земский фельдшер» программаос, туэ соосъя 64 эмчиос но 34 шоръёзо ӧнерчиос уже инытяськозы. Кулэяськон ӧнеръёсъя мукет каръёсы но гуртъёсы интыяськем эмъясьёслы элькун 300 сюрс но 500 сюрс манет тыре. Муниципалитетъёс улон инты басьтыны яке арендовать карыны, жилищно-коммунальной юрттӥськет понна тыриськонъёссэс берыктыны юртто. Кылсярысь, Глазкарын эмчиос нырысь-валысь тырон понна 500 сюрс манет яке ипотеказэс тырын толэзьлы быдэ 10 сюрс манет басьтыны быгато. Вавожысь эмъюртын 100-200 сюрс манет подъёмнойёс тыро. Тодэ вайытом, Удмуртиысь эмчиосты Лука Крымсколэн медаленыз данъязы. Тегъёс: эмчиос егитъёс эмъяськонниос Удмуртия тазалыкезутён  